b"\n_START_ARTICLE_\nSuper Hrvoje\n_START_SECTION_\nO liku\n_START_PARAGRAPH_\nSuper Hrvoje je hrvatska verzija ameri\xc4\x8dkog Kapetana Amerike (ameri\xc4\x8dka verzija nastala je 1941., hrvatska 1992.), glavni neprijatelj mu je srpska vojska._NEWLINE_Polo\xc5\xbeiv\xc5\xa1i svoje ruke na kameni pleter, Hrvoje se pretvara u kamenog \xc4\x8dovjeka. Prema legendi, svaki put kada se nevina krv prolije na starohrvatskom kamenom zemlji\xc5\xa1tu, mala kamena statua patuljka o\xc5\xbeivljava i povjerava mo\xc4\x87 kamena svome nalazitelju. Zadatak na\xc5\xa1eg super-junaka je obraniti svoju zemlju od okupatora. Kad se pretvorio u kamenog \xc4\x8dovjeka, \xc4\x8ditava povr\xc5\xa1ina Hrvojeva tijela bila je prekrivena kamenom, \xc4\x8dine\xc4\x87i ga gotovo neranjivim. Super Hrvoje mo\xc5\xbee ispucavati kamenje iz svojih dlanova i stapati se s bilo kojom kamenom povr\xc5\xa1inom.\n_START_SECTION_\nAutori\n_START_PARAGRAPH_\nSini\xc5\xa1a Ercegovac i Nikola Liste\xc5\xa1.\n_START_SECTION_\nIzdanje\n_START_PARAGRAPH_\nU izdanju Slobodne Dalmacije izdan je samo jedan broj, \xc5\xa1to jedan od autora ovako komentira:_NEWLINE_ \xe2\x80\x9e'Ideja o Super Hrvoju javila se 1991. godine za vrijeme napada na Hrvatsku. Moj prijatelj i strip-crta\xc4\x8d Sini\xc5\xa1a Ercegovac mi je do\xc5\xa1ao s idejom stripa o prvom hrvatskom superjunaku. Poznato je da je Superman nastao za vrijeme rata i da se borio protiv nacista. Ideja novinara koji je dijete na\xc5\xa1ih gastarbajtera i dolazi u Hrvatsku te postaje Super Hrvoje - \xc4\x8dovjek od kamena - odmah mi se svidjela. Prva epizoda je izdana 1992. godine u lipnju i bila odli\xc4\x8dno primljena. I kritike su bile odli\xc4\x8dne, ali ipak druga epizoda koju je nacrtao Sini\xc5\xa1a nije ugledala svjetlost dana. Ni dan danas ne znam za\xc5\xa1to se taj projekt ugasio iako je imao prodajnu budu\xc4\x87nost i tr\xc5\xbei\xc5\xa1te. Znam da su ga hrvatski vojnici odu\xc5\xa1evljeno prigrlili. Ja i Sini\xc5\xa1a smo bili spremni nastaviti crtati daljnje epizode, ali strip je bio uga\xc5\xa1en vjerojatno zato \xc5\xa1to je imao hrvatski predznak. Pravo je \xc4\x8dudo da i Super Hrvoje nije zavr\xc5\xa1io u Haagu zbog prekomjerne upotrebe vatre recimo, ili zbog zlo\xc4\x8dina\xc4\x8dkog pothvata ha, ha... Danas \xc4\x8dujem da je me\xc4\x91u strip-kolekcionarima jako tra\xc5\xbeen, a osobito u Srbiji! Meni i danas do\xc4\x91u ljudi i pitaju kada \xc4\x87e druga epizoda i \xc5\xa1to se doga\xc4\x91a sa Super Hrvojem u njoj? Na\xc5\xbealost, tada nismo znali da \xc4\x87e to biti i jedini objavljeni strip-album o Domovinskom ratu.\xe2\x80\x9c"